Қазақстан Республикасының

Экология, геология және табиғи ресурстар министрлігі

Жауапты хатшысының

2019 жылғы 14 тамыздағы

№ 38-ж бұйрығымен

бекітілген

**Қазақстан Республикасы   
Экология, геология және табиғи ресурстар министрлігінің**

**Қалдықтарды басқаруда мемлекеттік саясат департаменті туралы**

**ереже**

**1. Жалпы ережелер**

1. Қалдықтарды басқаруда мемлекеттік саясат департаменті (бұдан әрі– Департамент) Қазақстан Республикасы Экология, геология және табиғи ресурстар министрлігінің (бұдан әрі – Министрлік) құрылымдық бөлімшесі болып табылады.

2. Департамент өз қызметінде Қазақстан Республикасының Конституциясын, заңдарын, Қазақстан Республикасының Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.

3. Департаменттің құрылымын, штат санын Қазақстан Республикасы Экология, геология және табиғи ресурстар министрлігінің Жауапты хатшысы Қазақстан Республикасының заңнамасында белгіленген тәртіппен бекітеді.

4. Департамент:

1) өнеркәсіптік қалдықтар басқармасынан;

2) Тұрмыстық катты қалдықтар басқармасынан;

3) өндірушілердің (ипорттаушылардың) кеңейтілген міндеттемелерін дамыту басқармасынан тұрады.

**2. Департаменттің негізгі міндеттері, функциялары, құқықтары мен міндеттемелері**

5. Міндеті: тұрмыстық қатты қалдықтарды басқарудағы мемлекеттік саясатты жүргізу.

Функциялары:

1) тұрмыстық қатты қалдықтар полигонының әрбір секциясы үшін газ мониторингін жүргізу әдістемесін бекітеді;

2) қалдықтарды орналастыру полигондарының жою қорларын қалыптастыру тәртібін айқындайды;

3) коммуналдық қалдықтармен жұмыс істеу саласында әдістемелік қамтамасыз етуді ұйымдастырады;

4) әртүрлі сыныпты полигондарда орналастыру үшін қалдықтар тізбесін әзірлейді;

5) коммуналдық қалдықтардың пайда болу және жинақталу нормаларын есептеудің үлгілік қағидаларын әзірлейді және бекітеді;

6) тұтыну қалдықтарын қайталама шикізатқа жатқызу өлшемшарттарын айқындайды;

7) тұрмыстық қатты қалдықтар саласындағы жергілікті атқарушы органдардың қызметін нормативтік-техникалық және әдіснамалық қамтамасыз етуді жүзеге асырады;

8) қалдықтарды орналастыру объектілері бойынша кадастрлық істерді толтыру нысанын бекітеді;

9) тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифті есептеу әдістемесін әзірлейді және бекітеді;

10) «Қоршаған ортаны қорғаудың ақпараттық-талдау орталығы» РМК және басқа да мүдделі департаменттермен бірлесіп, Өндіріс және тұтыну қалдықтарының мемлекеттік кадастрын жүргізуді ұйымдастырады;

11) Өндіріс және тұтыну қалдықтарының мемлекеттік кадастрын жүргізу нәтижесі бойынша жыл сайынғы ақпаратық шолуды жасайды;

12) қалдықтарды инвентаризациялау жөніндегі есеп нысанын және оны толтыру жөніндегі нұсқаулықты бекітеді;

13) өндіріс және тұтыну қалдықтарын есепке алу қағидаларын айқындайды;

14) қоршаған ортаны ластау учаскелерін мемлекеттік есепке алуды, оның ішінде қоршаған ортаны ластау учаскелерінің тізілімін жүргізуді ұйымдастырады;

15) өз құзыретінің шегінде қоршаған ортаны қорғау саласындағы нормативтік-техникалық құжаттарды әзірлейді және бекітеді;

16) өндіріс және тұтыну қалдықтарын қайта өңдеу және кәдеге жарату саласындағы ең жақсы қолжетімді технологиялар тізбесін әзірлеу және жүргізу жөнінде ұсыныстар әзірлейді;

17) өз құзыреті шегінде орталық және жергілікті атқарушы органдардың кызметін тұрмыстық қатты қалдықтар саласында үйлестіруді жүзеге асырады.

6. Міндеті: қалдықтарды және химиялық заттарды реттеу саласында халықаралық шарттарды іске асыру.

Функциялары:

1) қалдықтарды және химиялық заттарды басқару саласындағы халықаралық шарттарды іске асыруға қатысады;

2) өндіріс және тұтыну қалдықтарын басқару саласындағы халықаралық ынтымақтастық мәселелері жөніндегі мемлекеттік саясатты іске асыруды жүргізеді;

3) жойылуы қиын органикалық ластауыштар, қауіпті қалдықтарды трансшекаралық тасымалдауды және олардың жойылуын бақылау және халықаралық саудада жекелеген қауіпті химиялық заттар мен пестицидтерге қатысты негізделген алдын ала келісу рәсімі туралы Қазақстан Республикасының халықаралық шарттарының міндеттемелерін орындау шеңберінде жойылуы қиын органикалық ластауыштарды қоса алғанда, қауіпті химиялық заттарды мемлекеттік басқаруды жүзеге асырады;

4) Қазақстан Республикасының халықаралық саудада жекелеген қауіпті химиялық заттар мен пестицидтерге қатысты алдын ала негізделген келісу рәсімі туралы халықаралық шарттарын іске асыру жөніндегі ұлттық органның функцияларын жүзеге асырады;

5) қауіпті қалдықтарды трансшекаралық тасымалдауды және олардың жойылуын бақылау туралы халықаралық шарттарды іске асыру жөніндегі бөлінген орталық функциясын жүзеге асырады;

6) Қазақстан Республикасының аумағы бойынша қалдықтарды трансшекаралық тасымалдауға қорытынды береді;

7) қалдықтарды Қазақстан Республикасының аумағына әкелу, Қазақстан Республикасының аумағынан әкету және Қазақстан Республикасының аумағы бойынша транзиттеу мәселелері жөніндегі құжаттарды қарайды;

8) Базель конвенциясының талаптарына сәйкес мүдделі мемлекеттердің құзыретті органдарына қалдықтарды трансшекаралық тасымалдау туралы хабарлама жолдайды;

9) пестицидтерді (улы химикаттарды) мемлекеттік тіркеу тәртібін келіседі.

7. Міндеті: өнеркәсіптік қалдықтарды басқару саласындағы мемлекеттік саясатты жүргізу.

Функциялары:

1) соттың шешімімен республикалық меншікке түсті деп танылған иесіз қауіпті қалдықтарды басқару тәртібін айқындайды;

2) Департамент құзыреті шегінде мемлекеттік көрсетілетін қызметтердің стандарттары мен регламенттерін әзірлейді және бекітеді;

3) Департамент құзыреті шегінде мемлекеттік қызметтер көрсетеді;

4) жойылуы қиын органикалық ластауыштармен және олар құрамында бар қалдықтармен жұмыс істеу қағидаларын әзірлейді және бекітеді;

5) эмиссиялар нормативтерi белгiленетiн ластауыш заттар мен қалдықтар түрлерiнiң тiзбесiн бекітеді;

6) қауіпті қалдықтар паспортының нысанын бекітеді;

7) қалдықтар сыныптауышын бекітеді;

8) қалдықтарды басқару бағдарламасын әзірлеу тәртібін әзірлейді және бекітеді;

9) өз құзыреті шегінде орталық және жергілікті атқарушы органдардың кызметін өнеркәсіптік қалдықтар саласында үйлестіруді жүзеге асырады;

10) өз құзыретінің шегінде халықаралық ұйымдармен келісімдер мен меморандумдардың жобаларын әзірлейді;

11) өз құзыреті шегінде Қазақстан Республикасы Экология, геология және табиғи ресурстар министрлігінің ведомстволық бағынысты ұйымы «Жасыл даму» АҚ қызметін үйлестіреді.

8. Міндеті: өндірушілердің (импорттаушылардың) кеңейтілген міндеттемелері операторының қызметін дамыту.

Функциялары:

1) өндірушілердің (импорттаушылардың) кеңейтілген міндеттемелерін іске асыру қағидаларын әзірлейді;

2) өндірушілердің (импорттаушылардың) кеңейтілген міндеттемелері операторының қызметін дамыту стратегиясын және инвестициялық саясатын келіседі;

3) өндірушілердің (импорттаушылардың) кеңейтілген міндеттемелері қолданылатын өнімнің (тауарлардың) тізбесін әзірлейді және бекітеді;

4) өндірушілердің (импорттаушылардың) кеңейтілген міндеттемелері қолданылатын өнім (тауарлар) тізбесіне сәйкес өнімді (тауарларды) Қазақстан Республикасының аумағында өндіруді және (немесе) Қазақстан Республикасының аумағына әкелуді жүзеге асыратын жеке және заңды тұлғалардың қалдықтарды жинаудың, қайта өңдеудің және кәдеге жаратудың меншікті жүйесіне қойылатын талаптарды айқындайды;

5) қалдықтарды жинаудың, қайта өңдеудің және кәдеге жаратудың меншікті жүйесі бар өндірушілердің (импорттаушылардың) өндірушілердің (импорттаушылардың) кеңейтілген міндеттемелерінің операторына өндірушілердің (импорттаушылардың) кеңейтілген міндеттемелері қолданылатын өнімнің (тауарлардың) тұтынушылық қасиеттері жоғалғаннан кейін пайда болған қалдықтарды жинауды, қайта өңдеуді және (немесе) кәдеге жаратуды растайтын құжаттарды ұсыну тәртібін айқындайды;

6) өндірушілердің (импорттаушылардың) кеңейтілген міндеттемелері операторын айқындау үшін Қазақстан Республикасының Үкіметіне ұсыныс енгізеді;

7) қалдықтарды кәдеге жаратуды ынталандыру және олардың түзілу көлемін азайту жөніндегі іс-шаралар тізбесін әзірлейді;

8) қалдықтарды жинауды, тасымалдауды, қайта өңдеуді, залалсыздандыруды, пайдалануды және (немесе) кәдеге жаратуды ұйымдастырғаны үшін төлемақыны есептеу әдістемесін әзірлейді және бекітеді;

9) индустриялық-инновациялық қызметті мемлекеттік қолдау саласындағы уәкілетті органмен бірлесіп Қазақстан Республикасында экологиялық таза автомобиль көлік құралдарының (4 және одан жоғары экологиялық сыныпқа сәйкес келетін; электр қозғалтқыштары бар) және олардың құрамдастарының, сондай-ақ техникалық регламенттерде айқындалған экологиялық талаптарға сәйкес келетін өздігінен жүретін ауыл шаруашылығы техникасының өндірісін ынталандыру қағидаларын бекітеді;

10) индустриялық-инновациялық қызметті мемлекеттік қолдау саласындағы уәкілетті органмен бірлесіп Қазақстан Республикасында экологиялық қауіпсіз (жанбайтын және (немесе) өрт қауіптілігі төмен және түтін мен газды аз бөлетін); қалдықтары Қазақстан Республикасының аумағында қайта өңделетін кәбілді-өткізгіш өнімнің өндірісін ынталандыру қағидаларын бекітеді;

11) қалдықтарды кәдеге жаратуды ынталандыру және олардың түзілу көлемін азайту жөніндегі іс-шаралар тізбесін айқындайды;

12) әлеуметтік маңызы бар азық-түлік тауарларын өндірушілерге әлеуметтік маңызы бар азық-түлік тауарларын орау үшін қолданылатын полимер, шыны, қағаз, картон және (немесе) металл ораманы, аралас материалдардан жасалған ораманы өндірушілердің (импорттаушылардың) қалдықтарды жинауды, тасымалдауды, қайта өңдеуді, залалсыздандыруды, пайдалануды және (немесе) кәдеге жаратуды ұйымдастырғаны үшін төлемақы енгізуіне байланысты шығыстарды өтеу қағидаларын әзірлейді және бекітеді.

9. Міндеті: өндіріс және тұтыну қалдықтарын басқару саласындағы мемлекеттік инвестициялық саясатты жүзеге асыру.

Функциялары:

1) мемлекеттік инвестициялық саясатты қалыптастыруға, оны іске асыру тетіктерін әзірлеуге және жетілдіруге қатысады;

2) нысаналы трансферттер жөніндегі келісімді келіседі және Министрмен және тиісті жергілікті атқарушы органның Әкімімен бекітеді;

3) нысаналы трансферттер, гранттар мен инвестициялық жобалар бойынша тікелей және түпкілікті нәтижелердің сандық және сапалық көрсеткіштерінің орындалуына мониторинг жүргізеді;

4) соттың шешімімен республикалық меншікке берілген иесіз қалдықтарды жоюға бағытталған инвестициялық, бюджеттік жобаларды іске асырады;

5) 037 «Қоршаған орта сапасын тұрақтандыру және жақсарту» бюджеттік бағдарламасын үйлестіреді және атқарады.

10. Құқықтары мен міндеттемелері.

Құқықтары:

1) өз құзыретінің шегінде мемлекеттік органдарда, республикалық және халықаралық кеңестерде, конференцияларда, семинарларда және басқа іс-шараларда Министрліктің атынан өкілдік ету;

2) өз құзыретінің шегінде Министрліктің басшылығына Министрліктің жоспарларын, нормативтік құқықтық актілер мен құқықтық құжаттарды әзірлеу және іске асыру, Министрліктің аумақтық органдарының жұмысында анықталған кемшіліктерді жою жөніндегі ұсыныстар енгізу;

3) Министрліктің құрылымдық бөлімшелерінен, ведомстволардан және олардың аумақтық бөлімшелерінен қажетті ақпаратты сұрату және алу;

4) Департаментке жүктелген функцияларға сәйкес ол жүргізетін   
іс-шараларды әзірлеу және жүзеге асыру үшін жұмыс және өзге де кеңестік-алқалық топтарды құру туралы ұсыныстар енгізу;

5) Қазақстан Республикасының қолданыстағы заңнамасында көзделген өзге де өкілеттіктерді белгіленген тәртіппен жүзеге асыру;

6) өз құзыретінің шегінде қалдықтарды басқару саласында кадрлардың қажеттілігін айқындауға қатысу.

Міндеттемелері:

1) жетекшілік ететін мәселелер бойынша Қазақстан Республикасының Президенті, Мемлекеттік хатшысы, Қазақстан Республикасы Президентінің Әкімшілігі мен Қазақстан Республикасы Премьер-Министрінің Кеңсесі актілерінің жобаларын және тапсырмаларына жауаптарды сапалы және уақтылы дайындау, сондай-ақ жоғары тұрған органдардың бақылауындағы тапсырмаларын орындау;

2) Қазақстан Республикасы Президентінің 2010жылғы 27 сәуірдегі   
№ 976 Жарлығында көрсетілген функцияларға сәйкес Қазақстан Республикасы Президентінің Әкімшілігімен және Қазақстан Республикасы Премьер-Министрінің Кеңсесімен өзара іс-қимыл жасау;

3) өз құзыреті шегінде Қазақстан Республикасының ұлттық қауіпсіздік, мемлекеттік құпияларды, азаматтық қорғауды, жұмылдыру дайындығы және жұмылдыру, сыбайлас жемқорлыққа қарсы іс-қимыл саласындағы заңдарды және өзге де нормативтік құқықтық актілердің сақталуын қамтамасыз ету;

4) жетекшілік ететін бюджеттік бағдарламалар бойынша олармен жасалған мемлекеттік сатып алулар туралы шарттар бойынша өзінің міндеттемелерін орындамаған немесе тиісінше орындамаған өнім берушілер туралы ақпаратты бір жұмыс күнінен кешіктірмей ұсыну;

5) өз құзыретінің шегінде жетекшілік ететін саланың ағымдағы жай-күйі, дамуы бойынша жедел және ағымдағы ақпаратты, талдамалық және статистикалық анықтамаларды ұсыну;

6) өз құзыретінің шегінде Министрлік Алқасының жұмыс жоспарларына ұсыныстар әзірлеуге, ақпарат, анықтамалар даярлау;

7) құжаттардың, құқықтық және нормативті құқықтық актілердің жобаларын мемлекеттік және орыс тілдерінде әзірлеуді қамтамасыз ету;

8) осы Ережеде айқындалған, оған жүктелген міндеттер мен функцияларды сапалы және уақтылы орындау;

9) Департамент қызметінің тиімділігін бағалауды, оның ішінде жетекшілік ететін бюджеттік бағдарламалар бойынша бюджет қаражатын басқарудың тиімділігін және жетекшілік ететін бағыттар бойынша тиімділікке қол жеткізу үшін жауапкершілікті бағалауды жүргізу;

10) жетекшілік ететін мәселелер бойынша құжат айналымы мен ақпарат ағымын қысқартуды қамтамасыз етуге;

11) «Қазақстан Республикасындағы тiлдер туралы» 1997 жылғы 11 шiлдедегі Қазақстан Республикасы Заңының баптарында белгіленген талаптардың орындалуын қамтамасыз ету;

12) Департамент жұмысының сапасы мен өнімділігін арттыру мақсатында оның қызметінің бағыттары бойынша ішкі бақылауды жүзеге асыру;

13) құзыреті шегінде нормативтік құқықтық актілерге қатысты құқықтық мониторинг жүргізу;

14) құзыретінің шегінде Министрліктің Стратегиялық және Операциялық жоспарларын әзірлеу, іске асыру, оларға ұсыныстар әзірлеуге қатысу;

15) құзыретінің шегінде Министрліктің Стратегиялық және Операциялық жоспарларының стратегиялық мақсаттары мен міндеттеріне, индикаторлары мен іс-шараларына қол жеткізуді қамтамасыз ету және олардың орындалуы бойынша ақпарат ұсыну;

16) жеке және заңды тұлғалардың өтініштерін талдауды, сапасын бақылауды және уақтылы қарастыруды қамтамасыз ету;

17) Департамент құзыреті шегінде нормативтік құқықтық актілерді, стратегиялық және бағдарламалық құжаттарды орындау;

18) өз құзыреті шегінде Министрліктің тиімділігін бағалау бағыттары бойынша ақпарат ұсыну, жетекшілік ететін бағыттар бойынша тиімділікке қол жеткізу үшін жауаптылықты қамтамасыз ету.

**3. Департаменттің қызметін ұйымдастыру**

11. Департамент Қазақстан Республикасының заңнамалық актілеріне, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді.

12. Департаментті Жауапты хатшы лауазымға тағайындайтын және лауазымынан босататын директор басқарады.

13. Министрліктің штаттық санына сәйкес Департамент директорыныңорынбасары болады.

14. Департамент директоры Департамент қызметіне жалпы басшылықты жүзеге асырады және Департаментке жүктелген міндеттердің орындалуы мен оның өз функцияларын жүзеге асыруы үшін дербес жауапты болады.

15. Департамент директоры Министрлік басшылығына Департаменттің құрылымы мен штат кестесі жөнінде ұсыныстар береді.

16. Директор осы мақсатта:

1) өз орынбасарының міндеттері мен өкілеттіктерін айқындайды;

2) Департамент қызметкерлерінің міндеттері мен өкілеттіктерін айқындайды;

3) Қазақстан Республикасының нормативтік құқықтық актілеріне сәйкес өзге де өкілеттіктерді жүзеге асырады.

17. Департамент директорының орынбасары:

1) өз құзыретінің шегінде Департамент қызметін үйлестіреді;

2) Департамент директоры болмаған кезеңде Департамент қызметіне жалпы басшылықты жүзеге асырады және Департаментке жүктелген міндеттердің орындалуы мен оның өз функцияларын жүзеге асыруы үшін дербес жауапты болады;

3) Департамент директоры жүктеген өзге де функцияларды жүзеге асырады.

18. Министрліктің құрылымдық бөлімшелеріне Департамент құзыретіне кіретін мәселелер бойынша оның атынан жолданатын құжаттарға Директор, ал ол болмаған жағдайда оны алмастыратын адам қол қояды.